And, one of interest to far flung Ballater people. Mam read aboot him in the paper. She thinks he ll be a kind o a conjuror, but mair excitin. He dis a lot o things wi electricity. That wis excitin, noo.
Electricity wis the dangerous stuff inside the broon bakelite plugs at hame.
Ye d better nae stick yer fingers in the holes, or ye ll get a shock. It s jist thruppence. We aa waited ootside the hall richt aifter teatime, early so as tae get a front seat. The muckle van sat there, fair dirl-dirlin awa inside. Daddy says it ll be a generator for makin mair electricity.